
Pähklimäe 3, 3a ja Pähklimäe 5 maa-ala 
detailplaneeringu vastuvõtmine ja 
avaliku väljapaneku korraldamine 
1. Asjaolud ja menetluse käik

Detailplaneeringu algatamise ettepaneku esitas Narva LV Arhitektuuri- ja Linnaplaneerimise Amet ning planeering algatati 01.06.2006 Narva Linnavolikogu otsusega nr 91. 
Detailplaneeringu koostamise eesmärgiks on planeeritava ala maakasutuspiiride ning kruntide sihtotstarbe ja ehitusõiguse ulatuse määramine, liikluse ja parkimise ning tehnovarustuse lahendamine. Planeeringu eesmärk on luua võimalused uue multifunktsionaalse koolikompleksi loomiseks Pähklimäe Gümnaasiumi kinnistu ja naaberkinnistu liitmise teel ning siduda maa-ala planeeritava Äkkeküla 2 ja 3 terviseradade detailplaneeringu loogiliseks jätkuks. Maa-ala endise autobussipargi poolses osasse näha ette „skeitpargi“ rajamine.

Planeeringuala pindala on ca 9,3 ha. Planeeritav ala asub Narva Pähklimäe linnaosa, piki Pähklimäe tänavat, idast on maa-ala piiratud Kangelaste prospektiga. Maa-alasse jäävad Pähklimäe Gümnaasium ja lasteaed. Planeeritava maa-ala piir on määratud vastavalt asendiskeemile (Lisa 1). 

2. Õiguslikud alused
2.1. Vastavalt kohaliku omavalitsuse korralduse seaduse §22 lõikele 2, Planeerimisseaduse §18 lõikele 1, lõike 2 punktile 2, lõikele 6, lõikele 61 ja lõike 7 punktile 2, § 19 punktile 1 kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse §10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus
Võtta vastu Pähklimäe 3, 3a ja Pähklimäe 5 maa-ala detailplaneering ja suunata avalikule väljapanekule.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus kohaliku omavalitsuse veebilehel ja ajalehes, milles Narva linn avaldab ametlikke teateid. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest. 
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

